SRICHA ต้นทุนลด-รายจ่ายหด หนุนงบ Q2/61 ขาดทุนลดลง 22.75% เหลือ 71.32 ลบ.
SRICHA ต้นทุนลด-รายจ่ายหด หนุนงบ Q2/61 ขาดทุนลดลง 22.75% เหลือ 71.32 ลบ. จากปีก่อนขาดทุน 92.32 ลบ. ขณะที่งวด 6 เดือนขาดทุนลดลง 5.15% เหลือ 69.20 ลบ. จากปีก่อนขาดทุน 72.95 ลบ.
15 ส.ค. 2561

บริษัท ศรีราชาคอนสตรัคชั่น จำกัด (มหาชน) หรือ SRICHA รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวกำไรเพิ่มขึ้น เนื่องจากต้นทุนรับเหมาก่อสร้างมีจำนวน 37.70 ล้านบาท ลดลงจากปีก่อน 174.65 ล้านบาท คิดเป็น 82.25% ทั้งนี้ แปรผันไปตามรายได้จากการรับเหมาก่อสร้างที่ลดลง ขณะที่ต้นทุนจากการให้บริการมีจำนวน 78.61 ล้านบาท ลดลงจากปีก่อน 6.14 คิดเป็น 7.24% ทั้งนี้ แปรผันไปตามรายได้ค่าบริการที่ลดลง
ขณะที่ ค่าใช้จ่ายในการบริหารของบริษัทฯในงวด 3 เดือน สิ้นสุดวันที่ 30 มิ.ย.61 และ 2560 มีจำนวน 119.78 ล้านบาท และ 49.71 ล้านบาท ตามลำดับ เพิ่มขึ้นจากปีก่อน 70.07 ล้านบาท คิดเป็น 140.94 เนื่องจากในไตรมาส 2/61 ทางเจ้าของโครงการ Mechanical Work PPC and PPE มีการเจรจาต่อรองมูลค่างานจาก 995.49 ล้านบาท เหลือมูลค่างาน 930 ล้านบาท เป็นผลทำให้มูลค่าโครงการลดลง 65.48 ล้านบาท ซึ่งทางบริษัทฯได้รับรู้รายได้แล้วในปี 2560 ซึ่งส่วนลดจากการเจรจาต่อรองดังกล่าวจะแสดงรายการในส่วนของค่าใช้จ่าย